Verkefnið er samstarfsverkefni Bændasamtaka Íslands og Umhverfis - og auðlindaráðuneytis . Markmið og tilgangur verkefnisins er að kanna möguleika á samþættingu landbúnaðar og náttúruverndar auk þess að greina tækifæri , hindranir , samlegðaráhrif og mögulegan ávinning af náttúruverndaraðgerðum á landbúnaðarsvæðum . Ráðgjafarmiðstöð landbúnaðarins vinnur að verkefninu í samvinnu við ráðuneytið . Verkefnið er í vinnslu . Hagræn áhrif friðlýstra svæða Verkefnið var unnið í samstarfi við Hagfræðistofnun Háskóla Íslands . Tilgangur þess var að meta á skipulagðan hátt efnahagsleg áhrifum friðlýstra svæða . Rannsóknir fóru fram á völdum friðlýstum svæðum þar sem könnuð voru efnahagsleg áhrif þeirra séu , ekki síst svæðisbundin og fyrir nærliggjandi byggðir . Verkefnið er unnið í samstarfi við Hagfræðistofnun HÍ , Rannsóknamiðstöð ferðamála , Rannsóknarsetur HÍ á Hornafirði og Rannsóknamiðstöð Háskólans á Akureyri . Tilgangur þess er að greina samfélagsáhrif friðlýstra svæða og hvort og hvernig friðlýsingar gætu haft áhrif á þróun byggða . Verkefnið er í vinnslu . Aðkallandi friðlýsingar Verkefnið er samstarfsverkefni umhverfis - og auðlindaráðuneytis og Umhverfisstofnunar . Tilgangur verkefnisins er að vinna að friðlýsingum á svæðum sem þarfnast aukinnar verndar , s.s. vegna aukinnar ferðamennsku , gegn orkuvinnslu ( í verndarflokki Rammaáætlunar ) , vegna þess að þau eru á náttúruverndaráætlunum sem Alþingi hefur samþykkt , o.s.frv . Friðlýsingarnar eru unnar í samráði við sveitarfélög , landeigendur og aðra hagaðila . Verkefnið er í vinnslu . Verkefnið er samstarfsverkefni umhverfis - og auðlindaráðuneytis og Umhverfisstofnunar . Tilgangur og markmið verkefnisins er að hafa yfirsýn yfir fjölda ferðamanna sem koma á friðlýst svæði á Íslandi og búa yfir upplýsingum um fjölda ferðamanna á svæðunum sem þannig geta hjálpað til við skipulagningu og stýringu ferðamanna .